ฉบับร่าง:หลักสูตรวิทยาศาสตรมหาบัณฑิต สาขาวิชาการศึกษาวิทยาศาสตร์สุขภาพ

หลักสูตรวิทยาศาสตรมหาบัณฑิต สาขาวิชาการศึกษาวิทยาศาสตร์สุขภาพ (M.Sc HSE) ซึ่งจัดการเรียนการสอนโดยศูนย์ความเป็นเลิศด้านการศึกษาวิทยาศาสตร์สุขภาพ ภายใต้คณะแพทยศาสตร์ศริราชพยาบาล มหาวิทยาลัยมหิดลนั้น มีเป้าหมายเพื่อพัฒนาบุคลากรทางการศึกษาในด้านวิทยาศาสตร์สุขภาพ รวมถึงแพทย์ พยาบาล และเจ้าหน้าที่สายสนับสนุน โดยหลักสูตรนี้ถูกสร้างขึ้นเพื่อตอบสนองต่อความต้องการในการพัฒนาคุณภาพการศึกษาในด้านสุขภาพ ให้ผู้เรียนมีความรู้เชิงลึกและทักษะปฏิบัติในการสอน การบริหารหลักสูตร และการวิจัยทางการศึกษาด้านสุขภาพ
หลักสูตรนี้มีความยืดหยุ่นสูง โดยเปิดโอกาสให้ผู้เรียนเลือกเรียนทั้งในรูปแบบ Onsite และ Online เพื่อตอบสนองต่อความต้องการที่หลากหลายของผู้เรียนจากหลากหลายสายอาชีพ ไม่ว่าผู้เรียนจะต้องการเป็นอาจารย์ผู้สอน จัดการหลักสูตร หรือทำวิจัยด้านการศึกษาวิทยาศาสตร์สุขภาพ หลักสูตรนี้จะช่วยให้ผู้เรียนมีเครื่องมือและเทคนิคที่จำเป็นเพื่อความสำเร็จในด้านต่าง ๆ เหล่านี้ ผู้สำเร็จการศึกษาจากหลักสูตรสามารถนำความรู้ไปประยุกต์ใช้เพื่อพัฒนาการศึกษาภายในสถาบันของตนเอง การเรียนการสอนโดยเน้นการจัดการเรียนการสอนนอกเวลาราชการ โดยรูปแบบการเรียนการสอนเป็นแบบ face-to-face หรือการเรียนในห้องเรียนที่ต้องพบปะกับผู้สอนเป็นหลัก ในขณะเดียวกัน หลักสูตรยังเปิดโอกาสให้ผู้เรียนสามารถเรียนผ่านระบบ synchronous (เรียนพร้อมกันแบบเรียลไทม์) และ asynchronous (เรียนตามเวลาที่สะดวก) ซึ่งช่วยให้ผู้เรียนมีความยืดหยุ่นในการเรียนมากขึ้น ผู้เรียนสามารถเลือกวิธีการเรียนที่เหมาะสมกับตารางเวลาของตนเองได้
หลักสูตรเปิดรับบุคลากรทางวิทยาศาสตร์สุขภาพและนักศึกษาแพทย์ที่สนใจพัฒนาความเชี่ยวชาญในด้านการศึกษาวิทยาศาสตร์สุขภาพ โดยมีทางเลือกให้ผู้เรียนสามารถเลือกเรียนแบบ หลักสูตรเต็มรูปแบบ หรือ หลักสูตรระยะสั้น เพื่อความสะดวกและตรงกับความต้องการของผู้เรียน โดยหลักสูตรเต็มรูปแบบเป็นหลักสูตรที่นักศึกษาจะต้องเรียน course work ทั้งหมดสองภาคการศึกษา และจัดทำวิทยานิพนธ์หรือสารนิพนธ์ให้เสร็จสมบูรณ์เพื่อสำเร็จการศึกษา

**วัตถุประสงค์**
เพื่อสร้างนักวิชาการศึกษา อาจารย์ประจำหลักสูตร และนักวิจัยทางการศึกษาสายวิทยาศาสตร์สุขภาพที่มีความรู้ ความสามารถ และเจตคติที่ดีในการทำงานจัดการเรียนการสอนและประเมินผลนักศึกษาในหลักสูตรวิทยาศาสตร์สุขภาพที่เปิดสอนในประเทศไทย โดยมีคุณสมบัติครบถ้วนในทุกมิติตามมาตรฐานคุณวุฒิระดับอุดมศึกษา อันได้แก่
# มีคุณธรรม จริยธรรมและจรรยาบรรณทางวิชาการด้านศึกษาศาสตร์ทางวิทยาศาสตร์สุขภาพ ตลอดจนมีวินัย ตรงต่อเวลาและมีความรับผิดชอบต่องานที่ได้รับมอบหมายทั้งส่วนตัวและส่วนรวม เคารพกฎระเบียบและข้อบังคับต่างๆ ของหมู่คณะ
# มีความรู้พื้นฐานในหลักการทางศึกษาศาสตร์และความรู้ความสามารถในการประยุกต์ใช้ในการศึกษาศาสตร์ทางวิทยาศาสตร์สุขภาพ ได้แก่ การออกแบบการพัฒนาหลักสูตร การจัดการเรียนการสอนและการประเมินผล
# สามารถดำเนินการออกแบบพัฒนาหลักสูตร การจัดกระบวนการเรียนการสอน การประเมินผลและการวิจัยด้านศึกษาศาสตร์ทางวิทยาศาสตร์สุขภาพได้อย่างถูกต้องตามสถานการณ์และตามมาตรฐานวิชาชีพ วิเคราะห์ประเด็นหัวข้อการศึกษาทางวิทยาศาสตร์สุขภาพสาขาต่างๆ และนำมาพัฒนาการเรียนรู้ทางวิทยาศาสตร์สุขภาพได้อย่างเหมาะสม
# มีมนุษยสัมพันธ์ที่ดีกับผู้ร่วมงานที่เกี่ยวข้อง สามารถทำงานกลุ่มได้อย่างสร้างสรรค์ในฐานะผู้นำ หรือสมาชิกของกลุ่ม มีความคิดริเริ่มในการวิเคราะห์ปัญหา
# สามารถใช้ความรู้ทางสถิติและคณิตศาสตร์ไปประมวลผลการศึกษา การวิจัย และสามารถใช้เทคโนโลยีสารสนเทศเพื่อการศึกษาวิจัยและนำเสนอได้อย่างมีประสิทธิภาพ

**หลักสูตร 6 ยกกำลัง 1 (Pi-shaped)**
ทางหลักสูตรนอกจากนี้ยังมีหลักสูตร 6 ยกกำลัง 1  ซึ่งเป็นรูปแบบการเรียนแบบคู่ขนาน โดยผู้เรียนในหลักสูตรแพทยศาสตรบัณฑิต สามารถที่จะเข้าศึกษาในหลักสูตรวิทยาศาสตรมหาบัณฑิต สาขาวิชาการศึกษาวิทยาศาสตร์สุขภาพ (M.Sc HSE) ควบคู่กันได้ และเมื่อสำเร็จการศึกษาก็ได้รับปริญญาบัตรถึง 2 ใบ (คุณวุฒิปริญญาตรี และ ปริญญาโท) โดยมีให้นักศึกษาเลือกเรียน 2 สายการเรียน คือ - สายจริงจัง คือ การเข้าศึกษาในหลักสูตรปริญญาโทแบบเต็มรูปแบบ เมื่อสำเร็จการศึกษา จะได้รับคุณวุฒิปริญญาโท- สายสะสมความรู้ คือนักศึกษานั้นสามารถเลือกเรียนเฉพาะบางวิชาที่สนใจ โดยสามารถสะสมหน่วยกิตไว้ได้ และหากเก็บหน่วยกิตจำนวนวิชามากพอ สามารถรับประกาศนียบัตร การศึกษาวิทยาศาสตร์สุขภาพ ได้ หรือในภายหลังหากอยากได้คุณวุฒิปริญญาโท สามารถสมัครเข้าเรียน สายจริงจังและทำการเทียบโอนหน่วยกิตได้

**หลักสูตรประกาศนียบัตร สาขาการศึกษาวิทยาศาสตร์สุขภาพ (หลักสูตร 1 ปี)**
หลักสูตรนี้เป็นรายวิชาที่คณะแพทยศาสตร์ศิริราชพยาบาลเปิดสอนให้แก่บุคคลทั่วไปที่สนใจพัฒนาความรู้ทางการศึกษา โดยเป็นการเรียนร่วมกับนักศึกษาหลักสูตรปริญญาโท วิทยาศาสตรมหาบัณฑิต สาขาการศึกษาวิทยาศาสตร์สุขภาพ ซึ่งจัดสอนนอกเวลาราชการ เหมาะสำหรับผู้ที่สนใจทำงานเกี่ยวกับการจัดหลักสูตร จัดการเรียนการสอน หรือการประเมินผล นักศึกษาแพทย์ พยาบาล ทันตแพทย์ และวิทยาศาสตร์สุขภาพสาขาอื่นๆ

**หลักสูตรอบรมระยะสั้น (Short Course)**
หลักสูตรอบรมระยะสั้น (Short Course) ของสาขาวิชาการศึกษาวิทยาศาสตร์สุขภาพ เปิดรับบุคคลทั่วไปที่สนใจด้านการศึกษา ไม่ว่าท่านจะมาจากสายงานใด หรือมีวุฒิการศึกษาในระดับใดก็สามารถเข้าร่วมได้ โดยไม่ต้องผ่านการสอบข้อเขียนหรือสอบสัมภาษณ์ เปิดโอกาสให้ทุกคนที่มีใจรักในด้านการเรียนการสอนและการพัฒนาหลักสูตรสามารถสมัครเข้าเรียนได้

**รายวิชาที่เปิดสอน**

**อ้างอิง ==